CELEX: 32012D0714
Language: mt
Date: 2012-11-21 00:00:00
Title: 2012/714/UE: Deċiżjoni tal-Kummissjoni tal- 21 ta’ Novembru 2012 li tikkonferma l-parteċipazzjoni tal-Litwanja fil-kooperazzjoni msaħħa fil-qasam tal-liġi applikabbli għad-divorzju u s-separazzjoni legali

22.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 323/18
            
         DEĊIŻJONI TAL-KUMMISSJONI
   tal-21 ta’ Novembru 2012
   li tikkonferma l-parteċipazzjoni tal-Litwanja fil-kooperazzjoni msaħħa fil-qasam tal-liġi applikabbli għad-divorzju u s-separazzjoni legali
   (2012/714/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b’mod partikolari l-Artikoli 328(1) u 331(1) tiegħu,
   Wara li kkunsidrat id-Deċiżjoni tal-Kunsill 2010/405/UE tat-12 ta’ Lulju 2010 li tawtorizza kooperazzjoni msaħħa fil-qasam tal-liġi li tapplika għad-divorzju u għas-separazzjoni legali (1),
   Wara li kkunsidrat ir-Regolament tal-Kunsill (UE) Nru 1259/2010 tal-20 ta’ Diċembru 2010 li jimplimenta kooperazzjoni msaħħa fil-qasam tal-liġi applikabbli għad-divorzju u għas-separazzjoni legali (2),
   Wara li kkunsidrat in-notifika mil-Litwanja tal-intenzjoni tagħha li tipparteċipa fil-kooperazzjoni msaħħa fil-qasam tal-liġi applikabbli għad-divorzju u għas-separazzjoni legali,
   Billi:
   
               (1)
            
            
               Fit-12 ta’ Lulju 2010, il-Kunsill iddeċieda li jawtorizza kooperazzjoni msaħħa bejn il-Belġju, il-Bulgarija, il-Ġermanja, Spanja, Franza, l-Italja, il-Latvja, il-Lussemburgu, l-Ungerija, Malta, l-Awstrija, il-Portugall, ir-Rumanija u s-Slovenja fil-qasam tal-liġi applikabbli għad-divorzju u s-separazzjoni legali.
            
         
               (2)
            
            
               Fl-20 ta’ Diċembru 2010, il-Kunsill adotta r-Regolament (UE) Nru 1259/2010 li jimplimenta kooperazzjoni msaħħa fil-qasam tal-liġi li tapplika għad-divorzju u għas-separazzjoni legali.
            
         
               (3)
            
            
               Il-Litwanja nnotifikat l-intenzjoni tagħha li tipparteċipa f’koperazzjoni msaħħa fil-qasam tal-liġi applikabbli għad-divorzju u s-separazzjoni legali b’ittra datata l-25 ta’ Mejju 2012, li l-Kummissjoni irreġistrat li rċeviet fid-19 ta’ Ġunju 2012.
            
         
               (4)
            
            
               Il-Kummissjoni tinnota li d-Deċiżjoni 2010/405/UE ma tippreskrivi ebda kundizzjonijiet partikolari tal-parteċipazzjoni f’koperazzjoni msaħħa fil-qasam tal-liġi applikabbli għad-divorzju u s-separazzjoni legali u li l-parteċipazzjoni tal-Litwanja għandha ssaħħaħ il-benefiċċji ta’ din il-kooperazzjoni msaħħa.
            
         
               (5)
            
            
               Il-parteċipazzjoni tal-Litwanja fil-kooperazzjoni msaħħa fil-qasam tal-liġi applikabbli għad-divorzju u s-separazzjoni legali għandha għalhekk tiġi kkonfermata.
            
         
               (6)
            
            
               Il-Kummissjoni għandha tadotta miżuri tranżitorji għal-Litwanja meħtieġa fir-rigward tal-applikazzjoni tar-Regolament (UE) Nru 1259/2010.
            
         
               (7)
            
            
               Ir-Regolament (UE) Nru 1259/2010 għandu jidħol fis-seħħ fil-Litwanja fil-jum wara dak tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea,
            
         ADOTTAT DIN ID-DEĊIŻJONI:
   Artikolu 1
   Il-Parteċipazzjoni tal-Litwanja f’koperazzjoni msaħħa
   1.   Il-parteċipazzjoni tal-Litwanja f”kooperazzjoni msaħħa fil-qasam tal-liġi applikabbli għad-divorzju u s-separazzjoni legali awtorizzata permezz tad-Deċiżjoni 2010/405/UE hija kkonfermata.
   2.   Ir-Regolament (UE) Nru 1259/2010 għandu japplika għal-Litwanja skont din id-Deċiżjoni.
   Artikolu 2
   Informazzjoni li għandha tingħata mil-Litwanja
   Mit-22 ta' Awwissu 2013 il-Litwanja għandha tikkomunika lill-Kummissjoni id-dispożizzjonijiet nazzjonali tagħha, jekk ikun hemm, dwar:
   
               (a)
            
            
               ir-rekwiżiti formali applikabbli għall-ftehimiet dwar l-għażla tal-liġi applikabbli skont l-Artikolu 7(2) sa (4) tar-Regolament (UE) Nru 1259/2010; u
            
         
               (b)
            
            
               il-possibbiltà li tinħatar il-liġi applikabbli skont l-Artikolu 5(3) tar-Regolament (UE) Nru 1259/2010.
            
         Artikolu 3
   Dispożizzjonijiet tranżitorji għal-Litwanja
   1.   Ir-Regolament (UE) Nru 1259/2010 għandu japplika għal-Litwanja biss fir-rigward tal-proċeduri legali mibdija kif ukoll għall-ftehimiet tat-tip imsemmija fl-Artikolu 5 tar-Regolament (UE) Nru 1259/2010 konklużi mit-22 ta' Mejju 2014.
   Madankollu, għandu jingħata effett ukoll għal-Litwanja għal ftehim dwar l-għażla tal-liġi applikabbli, konkluża qabel it-22 ta' Mejju 2014, sakemm tkun konformi mal-Artikoli 6 u 7 tar-Regolament (UE) Nru 1259/2010.
   2.   Ir-Regolament (UE) Nru 1259/2010 għandu jkun għal-Litwanja bla ħsara għall-ftehimiet dwar l-għażla tal-liġi applikabbli konkluża skont il-liġi tal-Istat Membru li quddiem il-qorti tiegħu jinġieb il-każ qabel it-22 ta' Mejju 2014.
   Artikolu 4
   Dħul fis-seħħ u data tal-applikazzjoni tar-Regolament (UE) Nru 1259/2010 fil-Litwanja
   Ir-Regolament (UE) Nru 1259/2010 għandu jidħol fis-seħħ fil-Litwanja fil-jum wara dak tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
   Ir-Regolament (UE) Nru 1259/2010 għandu japplika għal-Litwanja mit-22 ta' Mejju 2014.
   Artikolu 5
   Id-dħul fis-seħħ
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, il-21 ta’ Novembru 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 189, 22.7.2010, p. 12.
   
      (2)  ĠU L 343, 29.12.2010, p. 10.